คณะแพทยศาสตร์ศิริราชพยาบาล มหาวิทยาลัยมหิดล

ศิระกรานพระภูบาลนวมินทร์ ปีที่ 9 “ในหลวงผู้ทรงสถิตในดวงใจ”
2025-10-01 08:00 - 2025-10-13 13:30 (Asia/Bangkok)
ในโอกาสครบรอบ 9 ปี วันสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร คณะแพทยศาสตร์ศิริราชพยาบาล ม.มหิดล กำหนดจัดงานศิระกรานพระภูบาลนวมินทร์ ปีที่ 9 “ในหลวงผู้ทรงสถิตในดวงใจ” ในวันจันทร์ที่ 13 ตุลาคม 2568 ตั้งแต่เวลา 07.00 – 13.10 น. ณ โรงพยาบาลศิริราช

กำหนดการจัดงาน “ศิระกรานพระภูบาลนวมินทร์ (ปีที่ 9) ในหลวงผู้ทรงสถิตในดวงใจ”
วันจันทร์ที่ 13 ตุลาคม 2568 ณ โรงพยาบาลศิริราช
จากประตูท่าน้ำศิริราช (ประตู 8) – ตึกศรีสังวาลย์
เวลา 07.00 – 07.40 น.
– พิธีทำบุญตักบาตรพระสงฆ์ 50 รูป เพื่อถวายพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ ลานอเนกประสงค์คณะพยาบาลศาสตร์
เวลา 07.40 – 07.50 น.
– ผู้บริหารคณะฯ ถวายไทยธรรม (ผู้บริหาร 5 ท่าน ประเคนปัจจัยไทยธรรม) ณ ลานพระราชานุสาวรีย์ สมเด็จพระมหิตลาธิเบศร อดุลยเดชวิกรม พระบรมราชชนก
เวลา 08.00 น.
– เคารพธงชาติ ณ ลานพระราชานุสาวรีย์ฯ
เวลา 08.05 – 08.10 น.
– พิธีถวายสักการะเบื้องหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพระบาทสมเด็จพระเจ้าอยู่หัว
– ศ.นพ.อภิชาติ อัศวมงคลกุล คณบดีคณะแพทยศาสตร์ศิริราชพยาบาล ม.มหิดล นำกล่าวสดุดี
ณ ศาลาศิริราช ๑๐๐ ปี
เวลา 08.15 – 09.00 น.
– สวดพระพุทธมนต์และสดับปกรณ์ อุทิศถวายเป็นพระราชกุศลแด่ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และเจริญพระพุทธมนต์ถวายพระพรชัยมงคล พระบาทสมเด็จพระเจ้าอยู่หัว สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และ สมเด็จพระนางเจ้าฯ พระบรมราชินี
เวลา 09.00 – 09.09 น.
– เจริญจิตตภาวนา 9 นาที อุทิศถวายพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
เวลา 09.10 – 09.35 น.
– ท่านคณบดี และผู้บริหาร ถวายภัตตาหาร จตุปัจจัยและไทยธรรม
เวลา 09.40 – 10.30 น.
– ชมการแสดงดนตรีในบทเพลงพระราชนิพนธ์ รัชกาลที่ 9 จาก วงดุริยางค์ทหารเรือ (รอบที่ 1)
– พิธีกรกล่าวขอบคุณ และเชิญผู้บริหารมอบของที่ระลึกแสดงความขอบคุณแก่กองทัพเรือ
เวลา 10.30 – 11.30 น.
– ปาฐกถาเทิดพระเกียรติ โดย ดร.สุเมธ ตันติเวชกุล กรรมการและเลขาธิการมูลนิธิชัยพัฒนา
– ท่านคณบดีกล่าวขอบคุณและมอบของที่ระลึก
– พิธีกรนำเข้าการแสดงดนตรีจาก วงดุริยางค์ทหารเรือ (รอบที่ 2)
เวลา 12.00 – 13.00 น.
– ชมการแสดงดนตรีในบทเพลงพระราชนิพนธ์ รัชกาลที่ 9 จาก วงดุริยางค์ทหารเรือ (รอบที่ 2)
เวลา 13.10 น.
– พิธีกรกล่าวขอบคุณ และปิดงาน
